section_heading: Znamenitosti
paragraph_text: Srce ovog kvarta je Trg svetog Marka, na kojem se nalazi većina venecijanskih znamenitosti; Duždeva palača (Palazzo Ducale), sjedište političke moći Mletačke republike od 9. stoljeća do propasti republike, Basilica di San Marco, koju su venecijanski duždevi koristili kao privatnu kapelu sve do 1807. (obični građani smjeli su ući u baziliku samo za velike blagdane), Procuratie, Torre dell'Orologio i zvonik bazilike sv. Marka.